ai4bharat/Pralekha huggingface dataset:
पंतप्रधान कार्यालय
पंतप्रधानांच्या अध्यक्षतेखाली ‘प्रगती’ ही 36 वी पायाभूत सुविधाविषयक बैठक संपन्न
नवी दिल्ली, 24 फेब्रुवारी 2021
पंतप्रधान नरेंद्र मोदी यांच्या अध्यक्षतेखाली आज ‘प्रगती’ बैठकीचे 36 वे सत्र संपन्न झाले.
बैठकीत, आठ प्रकल्प, एक योजना व एका कार्यक्रमासंदर्भातील तक्रारी यासह दहा विषयांचा आढावा घेण्यात आला. आठ प्रकल्पांपैकी तीन प्रकल्प रस्ते वाहतूक आणि महामार्ग मंत्रालयाचे, दोन रेल्वे मंत्रालयाचे, प्रत्येकी एक ऊर्जा मंत्रालय, पेट्रोलियम व नैसर्गिक वायू मंत्रालय आणि गृह मंत्रालयाचे होते. या आठ प्रकल्पांची एकूण किंमत 44,545 कोटी रुपये असून हे प्रकल्प पश्चिम बंगाल, आसाम, तामिळनाडू, ओदिशा, झारखंड, सिक्कीम, उत्तरप्रदेश, मिझोराम, गुजरात, मध्यप्रदेश, बिहार आणि मेघालय या राज्यांशी संबंधित आहेत.
पंतप्रधानांनी यावेळी काही प्रकल्पांच्या अंमलबजावणीमध्ये होणाऱ्या विलंबाबाबत चिंता व्यक्त केली आणि संबंधित अधिकाऱ्यांना सर्व प्रलंबित प्रश्न त्वरित निकाली काढण्याचे निर्देश दिले.
बैठकी दरम्यान पंतप्रधानांनी सिंगल यूज प्लास्टिक निर्मूलनाच्या कार्यक्रमाचा आढावा घेतला. तसेच पंतप्रधान ग्राम सडक योजनेशी संबंधित तक्रारींचा आढावाही घेण्यात आला. योग्य जागरूकता मोहिमेद्वारे लोकांना आणि विशेषत: तरुणांना सहभागी करून घेण्याच्या आवश्यकतेवर पंतप्रधानांनी जोर दिला. पंतप्रधान ग्राम सडक योजने अंतर्गत बांधल्या जाणाऱ्या रस्त्यांच्या गुणवत्तेकडे विशेष लक्ष देण्याचे आवाहन त्यांनी सर्व अधिकाऱ्यांना केले.
प्रगती बैठकीच्या 35 व्या सत्रापर्यंत एकूण 13.60 लाख कोटी रुपये खर्चाच्या 290 प्रकल्पांचा आढावा घेण्यात आला आहे.
Jaydevi PS/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अवजड उद्योग मंत्रालय
फेम-इंडिया योजना
(नवी दिल्ली, 12 डिसेंबर 2018
इलेक्ट्रिक आणि हायब्रीड वाहन तंत्रज्ञानाच्या निर्मितीला प्रोत्साहन देण्यासाठी आणि त्याच्या शाश्वत विकासासाठी अवजड उद्योग विभाग 1 एप्रिल 2015 पासून फेम-इंडिया योजना-पहिला टप्पा राबवत आहे. सुरुवातीला ही योजना 30 एप्रिल 2017 पर्यंत होती मात्र नंतर तिला 31 मार्च 2019 पर्यंत किंवा फेम-2 च्या अधिसूचनेपर्यंत मुदतवाढ दिली आहे.
सार्वजनिक वाहतुकीत इलेक्ट्रीक वाहनांना चालना देणे हा फेम-इंडियाच्या दुसऱ्या टप्प्याचा उद्देश आहे.
फेम-इंडियाच्या पहिल्या टप्प्याच्या खर्चात 795 कोटींवरुन 895 कोटी रुपयांपर्यंत वाढ झाली आहे.
अवजड उद्योग आणि सार्वजनिक उपक्रम राज्यमंत्री बाबुल सुप्रियो यांनी आज लोकसभेत ही माहिती दिली.
N.Sapre/S.Kane/P.Kor
अर्थ मंत्रालय
1.76 लाख कोटी रुपयांच्या पतमर्यादेसह 187.03 लाख किसान क्रेडिट कार्डांचे दिनांक 29 जानेवारी 2021 पर्यंत वितरण
नवी दिल्ली, 9 फेब्रुवारी 2021
शेतकऱ्यांना लाभ मिळावा यासाठी फेब्रुवारी 2020 पासून किसान क्रेडिट कार्ड ही विशेष योजना सुरू केली गेली. सार्वजनिक क्षेत्रातील बँक आणि नाबार्डने दिलेल्या माहितीनुसार दिनांक 29 जानेवारी 2021 पर्यंत 1.76 लाख कोटी रुपयांच्या पतमर्यादेसह 187.03 लाख किसान क्रेडिट कार्डांचे वितरण देशभरातील शेतकऱ्यांना करण्यात आले आहे.
ही माहिती केंद्रीय अर्थ आणि कॉर्पोरेट व्यवहार राज्यमंत्री अनुराग ठाकूर यांनी आज राज्यसभेत एका प्रश्नाच्या लेखी उत्तरात दिली.
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 95
शिक्षण मंत्रालय
स्किलिंग, अपस्किलिंग आणि रीस्किलिंगच्या दृष्टीकोनातून शिकणाऱ्यांची अधिक प्रगती सुनिश्चित करण्याच्या वचनबद्धतेसह भारताच्या जी20 अध्यक्षतेखालच्या शैक्षणिक कार्य गटाची तिसरी बैठक आज भुवनेश्वर येथे संपन्न
नवी दिल्ली, 28 एप्रिल 2023
G20 च्या भारताच्या अध्यक्षपदाखाली 3 ऱ्या शैक्षणिक कार्यगटाच्या बैठकीचा आज भुवनेश्वर येथे स्किलिंग, अपस्किलिंग आणि रीस्किलिंगच्या दृष्टीकोनातून शिकणाऱ्यांची धिक प्रगती सुनिश्चित करण्याच्या वचनबद्धतेसह समारोप झाला. 26 ते 28 एप्रिल 2023 या कालावधीत आयोजित 3 दिवसीय चर्चासत्र आणि सभेत ‘क्षमता उभारणी , कामाच्या भविष्याच्या संदर्भात आजीवन शिक्षणाला चालना देणे’ या विषयावर प्राधान्याने चर्चा करण्यात आली.
उच्च शिक्षण सचिव के. संजय मूर्ती, शालेय शिक्षण आणि साक्षरता सचिव संजय कुमार आणि कौशल्य विकास आणि उद्योजकता सचिव अतुल कुमार तिवारी आणि मंत्रालयांचे वरिष्ठ अधिकारी या बैठकीला उपस्थित होते. युनिसेफ,संयुक्त राष्ट्र शैक्षणिक, वैज्ञानिक आणि सांस्कृतिक संघटना आणि आर्थिक सहकार्य आणि विकास संघटना यासह G20 गटाचे सदस्य, आमंत्रित आणि आंतरराष्ट्रीय संस्थांसह 27 देशांतील 60 पेक्षा जास्त प्रतिनिधी उपस्थित होते.
कार्यक्रमाच्या पहिल्या दिवसाची सुरुवात केंद्रीय शिक्षण राज्यमंत्री सुभाष सरकार यांच्या उद्घाटनपर भाषणाने झाली. 21 व्या शतकात यशस्वी होण्यासाठी ज्ञान, क्षमता, कौशल्ये आणि अभिवृत्तीने लोक सुसज्ज आहेत याची खात्री करण्यासाठी त्यांनी शिक्षण आणि कौशल्य विकासामध्ये गुंतवणूक करण्याचे महत्त्व सांगितले.
ही बैठक जी 20 बद्दल जागरुकता वाढवण्यात यशस्वी झाली. उत्कल दिवसापासून 22 एप्रिलपर्यंत विविध जनभागीदारी कार्यक्रमांचेही आयोजन करण्यात आले होते. राज्यभरात अनेक अभिरुप जी 20 बैठकांचे आयोजन करण्यात आले होते. ज्यामध्ये 590 विद्यार्थ्यांचा सहभाग होता. सुमारे 1 लाखापेक्षा जास्त नागरिकांनी सुमारे 1,235 जन भागीदारी कार्यक्रमांमध्ये भाग घेतला आणि भारताचे जी 20 अध्यक्षपद खऱ्या अर्थाने जनतेचे अध्यक्षपद झाले.N.Chitale/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
युवा व्यवहार आणि क्रीडा मंत्रालय
टोक्यो 2020 पॅरालिंपिक क्रीडा स्पर्धांसाठी आतापर्यंतच्या सर्वात मोठ्या 54 सदस्यांच्या भारतीय पथकाला केंद्रीय क्रीडामंत्री अनुराग सिंग ठाकूर यांनी आभासी पद्धतीने दिला औपचारिक निरोप
प्रमुख वैशिष्ट्ये:
टोक्यो पॅरालिंपिक्ससाठी आज 54 सदस्यांच्या भारतीय पथकाला औपचारिक निरोप देण्यात आला
कोणत्याही पॅरालिंपिकसाठी पाठवण्यात आलेले हे आतापर्यंतचे सर्वात मोठे पथक आहे.
टोक्यो पॅरालिंपिक क्रीडा स्पर्धांसाठी आज आतापर्यंतच्या सर्वात मोठ्या 54 सदस्यांच्या भारतीय पथकाला केंद्रीय क्रीडामंत्री अनुराग सिंग ठाकूर यांनी औपचारिक आणि आभासी पद्धतीने निरोप दिला. अनुराग ठाकूर यांनी या खेळाडूंना एका व्हिडिओ संदेशाच्या माध्यमातून संबोधित केले आणि शुभेच्छा दिल्या. पर्यटनमंत्री श्री. जी. के. रेड्डी आणि परराष्ट्र व्यवहार आणि संस्कृती राज्यमंत्री श्रीमती मीनाक्षी लेखी देखील यावेळी उपस्थित होत्या आणि त्यांनी देखील खेळाडूंना संबोधित केले.
या औपचारिक निरोप समारंभात बोलताना श्री अनुराग ठाकूर म्हणाले, “ टोक्योमध्ये होत असलेल्या या स्पर्धांसाठी 9 क्रीडाप्रकारात सहभागी होणाऱ्या 54 पॅरा खेळाडूंचे आतापर्यंतचे सर्वात मोठे पथक भारत पाठवत आहे. आपल्या पॅरा खेळाडूंचे क्रीडाप्रेम त्यांच्यातील असामान्य मानवी जिद्दीचे दर्शन घडवते. ज्यावेळी तुम्ही देशासाठी खेळता त्यावेळी तुम्हाला 130 कोटी भारतीय प्रोत्साहन देत असतात हे लक्षात ठेवा. आपले पॅरा- खेळाडू आपली सर्वोत्तम कामगिरी करतील असा माझा ठाम विश्वास आहे. पंतप्रधान नरेंद्र मोदी यांनी रियो-2016 पॅरालिंपिक स्पर्धांमध्ये सहभागी झालेल्या खेळाडूंची भेट घेतली होती आणि त्यांनी नेहमीच खेळाडूंच्या कल्याणाकडे बारकाईने लक्ष पुरविले आहे आणि देशभरात खेळांच्या पायाभूत सुविधांचा विकास करताना खेळाडूंच्या गुणवत्तेला प्रोत्साहन मिळेल याबाबत सरकारचा दृष्टीकोन केंद्रीत केला आहे. या सर्व खेळाडूंना आमच्या शुभेच्छा!”
पर्यटनमंत्री जी. के. रेड्डी म्हणाले, “ संपूर्ण देशाचे आशीर्वाद या खेळाडूंच्या सोबत आहेत आणि टोक्योमध्ये पुन्हा एकदा देशाचा तिरंगा उंच फडकला पाहिजे. आंतरराष्ट्रीय पातळीवर सर्वोत्तम कामगिरी करण्याचे आणि आपल्या देशाचा अभिमान उंचावण्याचे प्रत्येक खेळाडूचे स्वप्न असते आणि पॅरालिंपिक खेळाडू हे स्वप्न साकार करतील असा आपल्याला विश्वास वाटतो.” क्रीडापटूंना सरकारने नेहमीच पाठबळ दिले आहे आणि 2014 मध्ये टार्गेट ऑलिंपिक पोडियम योजना या योजनेची संकल्पना मांडणाऱ्या पंतप्रधानांच्या दृष्टीकोनाची प्रशंसा केली पाहिजे, असे केंद्रीय मंत्री म्हणाले.
परराष्ट्र व्यवहार आणि संस्कृती राज्यमंत्री मीनाक्षी लेखी म्हणाल्या, “ पंतप्रधान नरेंद्र मोदी यांच्य दृष्टीकोनानुसार सर्व दिव्यांग बंधू, भगिनी आणि बालके एक भारताचा भाग आहेत आणि आपण सर्व एक आहोत. स्वातंत्र्याच्या 75 व्या वर्षात भारताची आश्वासक वाटचाल सुरू असताना पॅरालिंपिक खेळाडू देखील त्याच विश्वासाने पुढे जात आहेत.” यावेळी त्यांनी या खेळाडूंसोबत विजयाची व्ही अशी खूण करत खेळाडूंचा उत्साह देखील वाढवला.
भारतीय पॅरालिंपिक समितीच्या अध्यक्ष दीपा मलिक म्हणाल्या, “ प्रत्येकाने कठोर मेहनत घेतली आहे आणि आम्ही टोक्यो 2020 मधील या स्पर्धेकडे डोळे लावून आहोत आणि या स्पर्धेत आम्ही विजयी होऊ आणि तिरंग्याची शान उंचावू याचा आम्हाला विश्वास आहे.” यावेळी पॅरालिंपिक समितीचे गुरुशरण सिंग आणि अशोक बेदी उपस्थित होते.
भारताचे 54 खेळाडू तीरंदाजी, ऍथलेटिक्स, बॅडमिंटन, जलतरण, भारोत्तोलन यांसारख्या 9 क्रीडाप्रकारांमध्ये सहभागी होणार आहेत. कोणत्याही पॅरालिंपिक स्पर्धांमधील भारताचे आतापर्यंतचे हे सर्वात मोठे पथक आहे.
विज्ञान आणि तंत्रज्ञान मंत्रालय
केंद्रीय मंत्री डॉ. जितेंद्र सिंह यांनी लंडनच्या विज्ञान संग्रहालयाला भेट देत भारतात यशस्वीपणे राबवण्यात आलेल्या लस संबंधित उपक्रमाबाबत अनुभव केले सामायिक
भारतीय लस बाजार 2025 पर्यंत 252 अब्ज रुपयांपर्यंत पोहोचण्याची अपेक्षा: डॉ जितेंद्र सिंह
नवी दिल्ली, 30 एप्रिल 2023
केंद्रीय विज्ञान आणि तंत्रज्ञान राज्यमंत्री डॉ. जितेंद्र सिंह यांनी आज 175 वर्षे जुन्या लंडन विज्ञान संग्रहालयाला भेट दिली आणि पंतप्रधान नरेंद्र मोदी यांच्या मार्गदर्शनाखाली भारतात अशाच प्रकारचे विज्ञान संग्रहालय उभारण्यासंदर्भातल्या उपक्रमाबाबत आपले अनुभव सामायिक केले.
डॉ. जितेंद्र सिंह म्हणाले की, या संग्रहालयांच्या स्थापने मागची संकल्पना सामान्य नागरिकांना विशेषतः तरुणांना त्यांच्यातल्या सूप्त क्षमतेची जाणीव करून देणे आणि त्यांच्या अंगभूत कौशल्याचा , ज्याची त्यांना स्वतःला कल्पनाच नसते अशा कौशल्याचा शोध घेण्यास मदत करणे ही आहे, असे संग्रहालय त्यांच्यामध्ये कुतूहल देखील जागृत करेल. तरुणांच्या वैज्ञानिक जिज्ञासेला अधिक तीव्र करण्यास यामुळे मदत होईल तसेच त्यांच्यातील सर्जनशील नवकल्पनांना देखील प्रेरणा मिळेल.
या दौर्यात प्रामुख्याने ऊर्जा क्रांती, लस आणि अंतराळ गॅलरी या क्षेत्रांवर लक्ष केंद्रित केले गेले.
कोविड महामारीचा इतिहास दर्शवणाऱ्या विशेष पॅवेलियनला जितेंद्र सिंह यांनी यावेळी भेट दिली. भारतीय उपखंडासारख्या उष्णकटिबंधीय प्रदेशात सातत्याने आढळणाऱ्या रोगांवर आणि संपूर्ण जगासाठी प्रतिबंधात्मक आरोग्य सेवेच्या क्षेत्रात एक उदाहरण घालून देणाऱ्या
भारताच्या नेतृत्वाखालील पोलिओ निर्मूलन मोहिमेसंबंधी हिंदी भाषेत लिहिलेल्या बॅनरसह प्रदर्शनाचा विशेष विभाग असलेले आणखी एक पॅवेलियन पाहून यावेळी मंत्री प्रभावित झाले.
यावेळी डॉ. जितेंद्र सिंह म्हणाले की, भारत जगातील प्रमुख जैव-अर्थव्यवस्था म्हणून झपाट्याने उदयास येत आहे आणि गेल्या काही वर्षांमध्ये, नवोन्मेश आणि तंत्रज्ञानाच्या बाबतीत तर देशाने झपाट्याने प्रगती साधली आहे. भारताने अवघ्या दोन वर्षांत चार स्वदेशी लसी विकसित केल्या आहेत, याकडे त्यांनी लक्ष वेधले.
डॉ.जितेंद्र सिंह म्हणाले की, जगाला आता प्रतिबंधात्मक आरोग्य सेवेतील भारताच्या उत्कृष्ट क्षमतेची जाणीव होत आहे आणि आम्ही आता या मालिकेतील इतर अनेक लसी विकसित करण्याच्या प्रक्रियेत आहोत.
डॉ. जितेंद्र सिंह यांनी स्पष्ट केले की, जागतिक स्तरावर स्वत:चे स्थान निर्माण करणाऱ्या भारतीय लस बाजारपेठेचे मूल्य वर्ष 2025 पर्यंत 252 अब्ज रुपयांपर्यंत पोहोचण्याची अपेक्षा आहे. यावेळी सिंह यांनी भारत आणि ब्रिटन दरम्यान बायोटेक स्टार्टअप्स आणि लस विकासामध्ये विस्तारित सहकार्याचे आवाहन केले.
डॉ.जितेंद्र सिंह हे, ब्रिटनच्या 6 दिवसांच्या दौऱ्यावर असून विज्ञान आणि तंत्रज्ञान मंत्रालयाच्या उच्चस्तरीय अधिकृत भारतीय शिष्टमंडळाचे नेतृत्व करत आहेत.N.Chitale/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 59
श्रम आणि रोजगार मंत्रालय
ई श्रम पोर्टलची उपयुक्तता वाढवण्यासाठी आणि असंघटित क्षेत्रातील कामगारांना नोंदणी करणे सुलभ व्हावे या उद्देशाने या पोर्टलमधील काही नवीन वैशिष्ट्यांचे भूपेंद्र यादव यांच्या हस्ते अनावरण
नवी दिल्ली, 24 एप्रिल 2023
केंद्रीय श्रम आणि रोजगार आणि पर्यावरण, वने आणि हवामान बदल मंत्री, भूपेंद्र यादव यांच्या हस्ते आज ई श्रम पोर्टलमधील काही नवीन वैशिष्ट्यांचे अनावरण झाले. यावेळी कामगार आणि रोजगार मंत्रालयाच्या सचिव, आरती आहुजा, आणि मंत्रालयातील इतर वरिष्ठ अधिकारी उपस्थित होते.

ई श्रम पोर्टलमधील नवीन वैशिष्ट्यांमुळे या पोर्टलची उपयुक्तता वाढेल आणि असंघटित क्षेत्रातील कामगारांना नोंदणी करणे सुलभ होईल. नोंदणीकृत कामगारांना आता रोजगाराच्या संधी, कौशल्यवृद्धी, शिकाऊ उमेदवारी, निवृत्ती वेतन योजना, डिजिटल कौशल्य आणि राज्यांच्या योजनांचा लाभ ई श्रम पोर्टलच्या माध्यमातून घेता येईल.
स्थलांतरित कामगारांच्या कुटुंबाच्या माहितीची नोंद करण्याचे वैशिष्ट्य ई श्रम पोर्टल मध्ये नव्याने घालण्यात आले आहे. या वैशिष्ट्यामुळे कुटुंबासह स्थलांतरित झालेल्या कामगारांच्या मुलांना शिक्षण देणे आणि महिलांसाठी तयार केलेल्या योजनांचे लाभ त्यांच्या कुटुंबातील महिलांना देणे शक्य होणार आहे. याशिवाय ई श्रम पोर्टल वरील बांधकाम क्षेत्रातील नोंदणीकृत मजुरांची माहिती संबंधित इमारत आणि इतर बांधकाम कामगार  कल्याण मंडळासोबत सामायिक करण्याचे वैशिष्ट्य देखील घालण्यात आले आहे. यामुळे ई श्रम पोर्टल वरील बांधकाम क्षेत्रातील कामगारांची नोंदणी त्यांच्या संबंधित इमारत आणि इतर बांधकाम कामगार  कल्याण मंडळासोबत सामायिक केली आहे की नाही याची खातरजमा करता येऊ शकेल आणि त्यांच्यासाठी केलेल्या योजनांचे लाभ त्यांना मिळू शकतील.
ई श्रम पोर्टल वरील माहिती राज्ये किंवा केंद्र शासित प्रदेशांसह सामायिक करण्याच्या उद्देशाने तयार केलेल्या डेटा शेअरिंग पोर्टल  चे अनावरण देखील केंद्रीय मंत्र्यांच्या हस्ते यावेळी करण्यात आले. असंघटित क्षेत्रातील ई श्रम पोर्टलवरील नोंदणीकृत कामगारांसाठी आखलेल्या सामाजिक सुरक्षा / कल्याणकारी योजनांचे लाभ त्यांच्यापर्यंत पोहोचावेत यासाठी डेटा शेअरिंग पोर्टल द्वारे ई श्रम लाभार्थ्यांची माहिती अत्यंत सुरक्षित रीत्या संबंधित राज्ये आणि केंद्र शासित प्रदेशांसह सामायिक केली जाईल. या योजनांचा लाभ न मिळालेल्या ई श्रम नोंदणीकर्त्यांना ओळखण्यासाठी विविध योजनांच्या माहितीची पडताळणी ई श्रम वरील माहितीशी करण्याचे कार्य मंत्रालयाने अलीकडेच सुरु केले आहे. ही माहिती  राज्ये/केंद्रशासित प्रदेशांशी देखील सामायिक केली जात आहे ज्या आधारे, ज्या असंघटित कामगारांना अद्याप सामाजिक कल्याण/सुरक्षा योजनांचा लाभ मिळालेला नाही, अशा कामगारांना राज्ये/केंद्रशासित प्रदेश ओळखू शकतील आणि त्यांना योजनांचा लाभ प्राधान्याने देऊ शकतील.
देशातील कामगारांच्या हितासाठी, श्रम आणि रोजगार मंत्रालय अविरत कार्य करत आहे. याच प्रयत्नांचा एक भाग म्हणून देशात असंघटित कामगारांचा एक व्यापक राष्ट्रीय डेटाबेस तयार करण्याच्या उद्देशाने मंत्रालयाने 26 ऑगस्ट 2021 रोजी ई श्रम पोर्टल सुरु केले, जे आधारशी जोडलेले आहे. 21 एप्रिल 2023 पर्यंत, 28.87 कोटींहून अधिक असंघटित कामगारांनी ईश्रम पोर्टलवर नोंदणी केली आहे.
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 126
महिला आणि बालविकास मंत्रालय
महिला आणि बाल विकास मंत्रालयाने 'सक्षम अंगणवाडी आणि पोषण 2.0'– एकीकृत पोषण सहाय्यता कार्यक्रमाचे दिशानिर्देश केले जारी
नवी दिल्ली, 2 ऑगस्ट 2022
महिला आणि बाल विकास मंत्रालयाने 'सक्षम अंगणवाडी आणि पोषण 2.0' च्या अंमलबजावणीबाबत परिचालन दिशानिर्देश जारी केले आहेत. ही योजना भारत सरकारने 2021-22 ते 2025-26 या कालावधीत 15 व्या वित्त आयोगाच्या कालावधीत अंमलबजावणीसाठी मंजूर केली आहे.
सक्षम अंगणवाडी आणि पोषण 2.0 हा एकात्मिक पोषण सहाय्य कार्यक्रम आहे. पोषण सामग्री आणि वितरणात धोरणात्मक बदल करून मुले, किशोरवयीन मुली, गर्भवती महिला आणि स्तनदा माता यांच्यातील कुपोषणाच्या आव्हानांना सामोरे जाण्याचा हा प्रयत्न आहे. आरोग्य, कल्याण आणि प्रतिकारशक्ती वाढवणाऱ्या पद्धती विकसित करण्याचा तसेच प्रोत्साहन देण्यासाठी एक सुसंगत परिसंस्था निर्माण करणे हा यामागचा उद्देश आहे.
विद्यमान पोषण कार्यक्रमातील विविध तफावत आणि त्रुटी दूर करण्यासाठी, अंमलबजावणी सुधारण्यासाठी तसेच पोषण आणि बाल विकास परिणामांमध्ये सुधारणा करण्यासाठी, विद्यमान योजना घटकांची खालील प्रमुख क्षेत्रांमध्ये पोषण 2.0 अंतर्गत पुनर्रचना करण्यात आली आहे:
- आकांक्षी जिल्हे आणि पूर्वोत्तर क्षेत्रात पूरक पोषण कार्यक्रमा अंतर्गत  06 महिने ते 6 वर्षे वयोगटातील मुले, गर्भवती महिला आणि स्तनदा माता  आणि 14 ते 18 वर्षे वयोगटातील किशोरवयीन मुलींसाठी  पोषणासाठी पोषण सहाय्य;
- प्रारंभिक बाल्यावस्था देखभाल आणि शिक्षण [3-6 वर्षे] आणि प्रारंभिक प्रोत्साहन ;
- आधुनिक, अत्याधुनिक अंगणवाड्यांसह अंगणवाडी पायाभूत सुविधा; आणि
- पोषण अभियान
पोषण 2.0 ची उद्दिष्टे खालीलप्रमाणे आहेत :-
- देशाच्या मानवी भांडवलाच्या विकासात योगदान देण्यासाठी;
- कुपोषणाच्या आव्हानांवर तोडगा शोधणे;
- शाश्वत आरोग्य आणि कल्याणासाठी पोषण जागरूकता आणि चांगल्या खाण्याच्या सवयींना प्रोत्साहन देणे; आणि
- मुख्य धोरणांद्वारे पोषणा संबंधित त्रुटी दूर करणे.
पोषण 2.0 मातेचे पोषण, अर्भक आणि लहान मुलांचे आहाराचे मापदंड, एसएएम/एमएएम साठी उपचारांबाबतची कार्यपद्धती आणि आयुष पद्धतींद्वारे संपूर्ण आरोग्यासाठी स्टंटिंग आणि अशक्तपणाशिवाय कमी वजनाच्या प्रचलनासाठी, ''पोषण ट्रॅकर' द्वारे समर्थित वर लक्ष केन्द्रित करेल.
एक नवीन, मजबूत आईसीटी केंद्रीकृत डेटा प्रणाली जी आरोग्य आणि कुटुंब कल्याण मंत्रालयाच्या आरसीएच पोर्टलशी  जोडली जात आहे.
'सक्षम अंगणवाडी आणि पोषण 2.0' - चे विस्तृत दिशानिर्देश इथे उपलब्ध आहेत: -
https://wcd.nic.in/acts/guidelines-mission-saksham-anganwadi-and-poshan-20S.Bedekar/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 255
वाणिज्य आणि उदयोग मंत्रालय
सरकारचा स्पर्धात्मक, सहयोगी आणि सहकारी संघराज्यावर विश्वास आहे: इंडिया टुडे कॉन्क्लेव्हमध्ये केंद्रीय वाणिज्य आणि उद्योग मंत्री पीयूष गोयल यांचे प्रतिपादन
सरकारचा स्पर्धात्मक, सहयोगी आणि सहकारी संघराज्यवादावर विश्वास आहे आणि राज्यांनी एकमेकांशी निकोप स्पर्धा केली तरच संपूर्ण देशाचा विकास होऊ शकतो, असे केंद्रीय वाणिज्य आणि उद्योग मंत्री पीयूष गोयल यांनी आज इंडिया टुडे कॉन्क्लेव्हमध्ये बोलताना सांगितले.
पंतप्रधान नरेंद्र मोदी यांच्या नेतृत्वाखाली सरकारने आणलेल्या लोकशाही, राजकीय आणि संस्थात्मक स्थिरतेमुळे भारत जगभरातून अनेक गुंतवणूक प्रकल्पांना आकर्षित करत आहे, असेही त्यांनी सांगितले.
उद्योगांना प्रकल्पांच्या ठिकाणांबद्दल निर्णय घेण्यासाठी बराच वेळ लागतो तसेच राज्यातील सवलती आणि स्थिरता यासारख्या विविध घटकांचा त्यांच्या निर्णयांमध्ये सहभाग असतो, असे त्यांनी गुंतवणुकीबद्दल बोलताना सांगितले. राजकीय स्थैर्य नसणे, व्यवसाय करण्यास सुलभतेचा अभाव आणि उच्च पातळीवरील भ्रष्टाचार यामुळे गुंतवणुकीच्या संधी नष्ट होतात, असे ते पुढे म्हणाले.
विज्ञान आणि तंत्रज्ञान मंत्रालय
पारंपरिक तंत्रज्ञानाच्या सहाय्याने उपलब्ध होऊ शकत नाहीत अशा अनेक नव्या संधी कृत्रिम बुद्धिमत्ता तंत्रज्ञानामुळे उपलब्ध होत आहेत : तज्ञ
नवी दिल्ली, 2 ऑगस्ट 2021
कृत्रिम बुद्धिमत्ता तंत्रज्ञानामुळे अशा अनेक नव्या संधी उपलब्ध होत आहेत ज्या पारंपरिक तंत्रज्ञानाच्या सहाय्याने उपलब्ध होऊ शकत नाहीत आणि आरोग्य सेवा तसेच विविध क्षेत्रांमध्ये वर्तमानकाळातील आणि भविष्यकाळातील आव्हानांचा सामना करण्यासाठी या नव्या संधींचा वापर उपयुक्त ठरू शकेल असे मत नुकत्याच पार पडलेल्या चर्चात्मक कार्यक्रमाच्या मालिकेत तज्ञांनी व्यक्त केले.
विज्ञान प्रसार आणि विज्ञान तसेच तंत्रज्ञान संवाद विषयक राष्ट्रीय मंडळाने ऑनलाईन पद्धतीने आयोजित केलेल्या आझादी का अमृतमहोत्सव नवीन भारत @75 या चर्चात्मक कार्यक्रमाच्या मालिकेत केंद्रीय विज्ञान आणि तंत्रज्ञान विभागाचे सचिव प्रा.आशुतोष शर्मा म्हणाले की, “कृत्रिम बुद्धिमत्ता माणसांची जागा घेणार नाहीये तर विविध क्षेत्रांमध्ये नव्या संधी निर्माण करणार आहे. हे तंत्रज्ञान माहितीवर आधारित आहे आणि जर आपण आपल्या यंत्रांना उत्तम रीतीने प्रशिक्षित करू शकलो तर प्रक्रियांचे स्वयंचलिकरण करून हे तंत्रज्ञान सेकंदाच्या हजाराव्या भागाइतक्या कमी वेळात अनेक कामे करून आपल्यासाठी चमत्कार घडवून आणू शकते. कोविड-19 सह इतर अनेक आजारांच्या निदानासाठी या तंत्रज्ञानाचा वापर होऊ शकतो आणि जिथे पुरेशा प्रमाणात आरोग्य सुविधा उपलब्ध नाहीत अशा दुर्गम भागात याचा वापर अत्यंत परिणामकारक सिध्द होईल. जास्तीतजास्त लोकांपर्यंत पोहोचता येणे ही विविध समस्यांसाठी कृत्रिम बुद्धिमत्ता तंत्रज्ञानाचा यशस्वीरीत्या वापर करण्याची गुरुकिल्ली आहे.”
गेल्या काही वर्षांमध्ये पायाभूत तंत्रज्ञानांच्या रोपणातून विज्ञान आणि तंत्रज्ञान विभागाने केलेली प्रगती तसेच येत्या काळात अत्यंत वेगाने सामोऱ्या येणाऱ्या अनेक आव्हानांना तोंड देण्यासाठी विज्ञान, तंत्रज्ञान आणि नाविन्यपूर्ण संशोधनावर आधारित अनेक योजनांची केलेली सुरुवात याबद्दल त्यांनी सविस्तर माहिती दिली.
देशापुढे असलेल्या अनेक आव्हानांवर मात करण्यासाठी कृत्रिम बुद्धिमत्ता तंत्रज्ञानाचा परिणामकारकपणे वापर करता येऊ शकतो याकडे नीती आयोगाच्या ज्येष्ठ सल्लागार अॅना रॉय यांनी निर्देश केला.
देशातील विविध समस्या ओळखून त्या सोडविण्यासाठी भारताचा भविष्यकालीन मार्गदर्शक आराखडा सुचविण्यात नीती आयोग बजावीत असलेल्या भूमिकेला त्यांनी ठळकपणे सर्वांसमोर मांडले.S.Tupe/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 194
अवजड उद्योग मंत्रालय
श्री. महेंद्र नाथ पांडे यांनी केंद्रीय अवजड उद्योगमंत्री म्हणून पदभार स्वीकारला
श्री किशन पाल गुर्जर यांनी राज्यमंत्री म्हणून पदभार स्वीकारला
नवी दिल्ली, 9 जुलै 2021
श्री. महेंद्र नाथ पांडे यांनी आज केंद्रीय अवजड उद्योगमंत्री म्हणून कार्यभार स्वीकारला आहे.
या प्रसंगी माध्यमांशी बोलताना मंत्री म्हणाले की पंतप्रधान श्री नरेंद्र मोदी यांच्या नेतृत्वात भारत सरकारच्या धोरणांची परिश्रमपूर्वक अंमलबजावणी देशाच्या औद्योगिक क्षेत्रात केवळ आत्ताच नव्हे तर भावी पिढ्यांसाठी प्रामाणिकपणे केली जाईल.
डॉ. पांडे विद्यमान सरकारमध्ये आधी केंद्रीय कौशल्य विकास आणि उद्योजकता मंत्री होते आणि त्यांनी 5 जुलै 2016 ते 2 सप्टेंबर 2017 या कालावधीत मनुष्यबळ विकास मंत्रालयात  राज्यमंत्री म्हणूनही काम पाहिले आहे. श्री. पांडे पत्रकारितेत पदव्युत्तर पदवी आणि बनारस हिंदू विद्यापीठातून हिंदीमध्ये पीएच.डी. संपादन केली आहे.
आज, श्री किशन पाल गुर्जर यांनीही मंत्रालयात केंद्रीय राज्यमंत्री म्हणून पदभार स्वीकारला. मंत्री यापूर्वी विद्यमान सरकारमध्ये सामाजिक न्याय आणि सबलीकरण मंत्रालयात केंद्रीय राज्यमंत्री म्हणून काम करत होते आणि त्यांनी हरियाणाच्या फरीदाबाद येथील शासकीय महाविद्यालयातून कला विषयात पदवी संपादन केली आहे आणि उत्तर प्रदेशच्या चौधरी चरण सिंह विद्यापीठातून एलएलबी केले आहे.
अवजड उद्योग मंत्रालयाचे सचिव श्री अरुण गोयल आणि मंत्रालयातील अन्य वरिष्ठ अधिकाऱ्यांनी या मंत्र्यांचे स्वागत केले.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 412
पंतप्रधान कार्यालय
भारतीय जनता आपली बुद्धिमत्ता आणि उद्यमशीलतेचं दर्शन घडवत आहे : पंतप्रधान
भारतीय जनता आपली बुद्धिमत्ता आणि उद्यमशीलतेचं दर्शन घडवत असल्याचं प्रतिपादन पंतप्रधान नरेंद्र मोदी यांनी केलं आहे. केंद्रीय वाणिज्य आणि उद्योग मंत्री पियुष गोयल यांनी केलेल्या ट्विटवर पंतप्रधान प्रतिक्रिया देत होते. एका ट्विटच्या माध्यमातून गोयल यांनी माहिती दिली की भारताने वर्ष 2022 23 मध्ये निर्यातीत 770 अब्ज डॉलर्सची नवी विक्रमी उंची गाठली आहे.
यावर पंतप्रधानांनी ट्विटमध्ये म्हटलं आहे की
“भारतीय जनता आपली बुद्धिमत्ता आणि उद्यमशीलतेचं दर्शन घडवत आहे. संपूर्ण जग भारताकडे आशावाद आणि उत्साहाने पहात आहे.”
https://www.pib.gov.in/PressReleasePage.aspx?PRID=1916220
विज्ञान आणि तंत्रज्ञान मंत्रालय
विद्यार्थी आणि सर्व सामान्य नागरिकांसाठी नेहरू विज्ञान केंद्र, मुंबई तर्फे यू ट्यूबच्या माध्यमातून येत्या 27 मे व 28 मे 2020 रोजी व्याख्यानांचे आयोजन
नेहरू विज्ञान केंद्र, मुंबईने दिनांक 27 व 28 मे 2020 रोजी यूट्यूब चॅनेलवर दोन अतिशय महत्त्वाचे लॉकडाउन व्हर्च्युअल लेक्चर्स आयोजित केले आहेत. “द फुरी ऑफ सायक्लोन अम्फान” याविषयावर श्री. राजीव नायर, माजी संचालक, भारतीय मेट्रोलॉजिकल विभाग, मुंबई, दिनांक 27 मे रोजी दुपारी 12.30 वाजता व्याख्यान देतील, तर दक्षिण अणुविद्यालय संशोधन संस्थेच्या सहयोगी प्राध्यापक डॉ. अनिता सेनगुप्ता यांचे “स्पेस एक्स मेडेन अस्रोनंट फ्लाईट" या विषयावर व्याख्यान दिनांक 28 मे2020 ला सकाळी9.30 ला आयोजित करण्यात आले आहे.
या दोन्ही व्याख्यानांचा लाभ विद्यार्थी आणि सामान्य जनतेने घ्यावा असे आवाहन शिवाप्रसाद एम. खेनेड, संचालक, नेहरू विज्ञान केंद्र, मुंबई,  यांनी केले आहे. कृपया यूट्यूब चॅनेलवर थेट सहभागी होण्यासाठी येथे क्लीक करा - . या व्याख्यानांचा लाभ आपण घरून किंवा कार्यस्थळावरूनही घेऊ शकता.
अधिक माहितीसाठी. संपर्क:
१. साकेत सिंह कौरव, क्यूरेटर -एम: 99206 90201 आणि
2. श्री एस. एम. बाणी, ग्रंथालय अधिकारी, एम: 99875 9869